《送子顺令彭泽》
明代·卢龙云

几年坛杏有辉光，百里新恩近拜郎。匹马西风辞冀北，扁舟明月度浔阳。

莫思漉酒柴桑径，祇合鸣琴单父堂。回首可言天渐远，双凫还傍五云乡。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。